pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม.สมคิดฯ มอบหมายให้ รมว.คลัง เป็นประธานในพิธีมอบรางวัลทุนหมุนเวียนดีเด่น ประจำปี 2560
วันพุธที่ 2 สิงหาคม 2560
รอง นรม.สมคิดฯ มอบหมายให้ รมว.คลัง เป็นประธานในพิธีมอบรางวัลทุนหมุนเวียนดีเด่น ประจําปี 2560
เพื่อส่งเสริมและสนับสนุนให้ทุนหมุนเวียนมุ่งพัฒนาไปสู่ Thailand 4.0 ตามนโยบายของรัฐบาล
วันนี้ (2 สิงหาคม 2560) เวลา 09.50 น. ณ ตึกสันติไมตรี (หลังนอก) ทําเนียบรัฐบาล นายสมคิด จาตุศรีพิทักษ์ รองนายกรัฐมนตรี มอบหมายให้ นายอภิศักดิ์ ตันติวรวงศ์ รัฐมนตรีว่าการกระทรวงการคลัง เป็นประธานในพิธีมอบรางวัลทุนหมุนเวียนดีเด่น ประจําปี 2560 ต่อเนื่องเป็นปีที่ 10 โดยกรมบัญชีกลาง กระทรวงการคลัง ซึ่งได้แบ่งเป็น 4 ประเภท รวม 16 รางวัล เพื่อส่งเสริมและสนับสนุนให้ทุนหมุนเวียนมุ่งพัฒนาไปสู่ Thailand 4.0 และให้สอดคล้องกับการขับเคลื่อนนโยบายของรัฐบาล ด้วยการน้อมนํา “หลักปรัชญาเศรษฐกิจพอเพียง” ของพระบาทสมเด็จพระเจ้าอยู่หัว รัชกาลที่ 9 มาเป็นแนวคิดในการพัฒนาประเทศ เพื่อให้เกิดสังคมที่มีความเพียงพอ และช่วยยกระดับคุณภาพชีวิตของคนไทยให้มีความเป็นอยู่ที่ดีขึ้น
โอกาสนี้ รัฐมนตรีว่าการกระทรวงการคลังได้กล่าวภายหลังเป็นประธานในพิธีมอบรางวัลดังกล่าวฯ ว่า ทุนหมุนเวียนถือเป็นเครื่องมือสําคัญของภาครัฐในการตอบสนองนโยบายด้านต่างๆ ของรัฐบาล โดยเฉพาะการขับเคลื่อนยุทธศาสตร์การบริหารและพัฒนาประเทศทั้งทางตรงและทางอ้อม ซึ่งรัฐบาลพร้อมสนับสนุนและส่งเสริมให้ทุนหมุนเวียนของทุกหน่วยงานที่เกี่ยวข้องสามารถดําเนินงานได้อย่างมีประสิทธิภาพ ผ่านระบบประเมินผลการดําเนินงานของทุนหมุนเวียนที่กรมบัญชีกลางกําหนดขึ้น ซึ่งปัจจุบันมีทุนหมุนเวียนที่กรมบัญชีกลางกํากับดูแล จํานวน 116 ทุน มูลค่าสินทรัพย์ ณ 30 พฤษภาคม 2560 จํานวน 3.738 ล้านล้านบาท พร้อมกล่าวแสดงความยินดีและชื่นชมทุกหน่วยงานที่ได้รับรางวัลในวันนี้ พร้อมขอให้มุ่งมั่นในการดําเนินงานตามเป้าหมายและมาตรฐานที่กําหนดไว้ให้ดียิ่งขึ้นอย่างต่อเนื่องตลอดไป
อนึ่ง ทุนหมุนเวียนที่ได้รับรางวัลประจําปี 2560 มีจํานวนทั้งสิ้น 16 รางวัล แบ่งเป็น 4 ประเภทรางวัล ดังนี้ 1. รางวัลประสิทธิภาพด้านการบริหารจัดการดีเด่น 2. รางวัลการพัฒนาดีเด่น 3. รางวัลผลการดําเนินงานดีเด่น 4. รางวัลทุนหมุนเวียนเกียรติยศ ทั้งนี้ การมอบรางวัลในครั้งนี้ ถือเป็นแรงผลักดันทุนหมุนเวียนเร่งพัฒนาผลการดําเนินงานให้มีประสิทธิภาพ รวมทั้งช่วยสร้างขวัญกําลังใจแก่ผู้บริหารและผู้ปฏิบัติงานให้ตระหนักถึงความสําคัญของการบริหารจัดการทุนหมุนเวียนให้เป็นไปตามวัตถุประสงค์ เนื่องจากจากทุนหมุนเวียนมีส่วนในการส่งเสริม ผลักดัน กระตุ้น พัฒนาเศรษฐกิจและคุณภาพชีวิตของประชาชน อันจะนําไปสู่การพัฒนาเศรษฐกิจและประเทศอย่างยั่งยืนต่อไป
.......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-10 วิธี รับประทานอาหารอย่างพอดีในช่วงโควิด-19
วันพุธที่ 8 กรกฎาคม 2563
10 วิธี รับประทานอาหารอย่างพอดีในช่วงโควิด-19
มีวิธีการอย่างไรบ้างนะ
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือหญิงวัย 41 ปี ร่างกายพิการ และถูกล่วงละเมิดทางเพศจนตั้งครรภ์ ลูกคลอดออกมาผิดปกติ มีปัญหาลิ้นติดกับเหงือกล่าง ครอบครัวมีฐานะยากจน ที่ จ.สงขลา
วันพุธที่ 31 พฤษภาคม 2560
รมว.พม. กําชับ จนท. เร่งช่วยเหลือหญิงวัย 41 ปี ร่างกายพิการ และถูกล่วงละเมิดทางเพศจนตั้งครรภ์ ลูกคลอดออกมาผิดปกติ มีปัญหาลิ้นติดกับเหงือกล่าง ครอบครัวมีฐานะยากจน ที่ จ.สงขลา
รมว.พม. กําชับ จนท. เร่งช่วยเหลือหญิงวัย 41 ปี ร่างกายพิการ และถูกล่วงละเมิดทางเพศจนตั้งครรภ์ ลูกคลอดออกมาผิดปกติ มีปัญหาลิ้นติดกับเหงือกล่าง ครอบครัวมีฐานะยากจน ที่ จ.สงขลา
วันนี้ (31 พ.ค. 60) เวลา 07.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.)ครั้งที่ 640/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
พลตํารวจเอก อดุลย์กล่าวว่า จากกรณีหญิงวัย 41 ปี ร่างกายพิการตั้งแต่กําเนิด แขนกุดทั้ง 2 ข้าง ขากุด1 ข้าง และมีอาการทางประสาท ต้องกินยารักษาอย่างต่อเนื่อง ซ้ําร้ายยังถูกชายเพื่อนบ้านใกล้เคียงข่มขืนกระทําชําเราจนตั้งครรภ์ และเพิ่งคลอดลูกชายได้เพียง 26 วัน ซึ่งเด็กเกิดมามีปัญหาลิ้นติดกับเหงือกล่าง ต้องเข้ารับการผ่าตัด ครอบครัวมีฐานะยากจน อาศัยเบี้ยยังชีพคนพิการเดือนละ 800 บาท ใช้ประทังชีวิตไปวันๆ ที่อําเภอจะนะ จังหวัดสงขลา นั้น ตนได้กําชับให้พัฒนาสังคมและความมั่นคงของมนุษย์จังหวัดสงขลา (พมจ.สงขลา) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริง และประเมินทางสังคม ของครอบครัวดังกล่าว มอบสิ่งของเครื่องใช้ที่จําเป็น นอกจากนี้ ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของหญิงดังกล่าวและลูกชายอย่างใกล้ชิดในระยะยาว พร้อมให้คําแนะนําปรึกษาในเรื่องการส่งเสริมอาชีพและทุนประกอบอาชีพสําหรับคนพิการจากกองทุนส่งเสริมและพัฒนาคุณภาพชีวิต คนพิการของกรมส่งเสริมและพัฒนาคุณภาพชีวิตคนพิการ (พก.) เพื่อสร้างรายได้ที่เพียงพอและมั่นคงในระยะยาว สามารถเลี้ยงดูครอบครัวได้
พลตํารวจเอก อดุลย์กล่าวเพิ่มเติมว่า สําหรับกรณีชายวัย 50 ปี ป่วยเป็นโรคมะเร็งที่ลําไส้ใหญ่ ต้องเจาะ หน้าท้องและเจอะคอเพื่อขับถ่ายของเสีย ร่างกายผอมซูบ ไม่สามารถช่วยเหลือตัวเองได้ เจ็บปวดทุกข์ทรมาน เป็นอย่างมาก อาศัยอยู่กับภรรยาที่ต้องลาออกจากงานเพื่อมาอยู่ดูแลอย่างใกล้ชิด ทําให้ครอบครัวไม่มีรายได้ ครอบครัวมีฐานะยากจน ที่ย่านประชาชื่น กรุงเทพฯ นั้น ตนได้กําชับให้หน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ มอบสิ่งของเครื่องใช้ที่จําเป็น รวมทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลด้านการส่งเสริมสวัสดิการสังคมที่เหมาะสม โดยเฉพาะเรื่องการรักษาพยาบาลของผู้ป่วยอย่างใกล้ชิดในระยะยาว พร้อมให้คําแนะนําปรึกษาในเรื่องการส่งเสริมการประกอบอาชีพแก่ภรรยาของชายดังกล่าว เพื่อสร้างรายได้ที่เพียงพอและมั่นคงในระยะยาว สามารถเลี้ยงดูครอบครัวได้
รัฐบาลไทย-ข่าวทำเนียบรัฐบาล-ออมสิน ช่วยลูกค้าเงินกู้ ให้พักชำระเงินต้นและดอกเบี้ย เป็นเวลา 3 เดือน ลูกค้าไม่ต้องลงทะเบียน ธนาคารฯ จัดให้ทันที เริ่ม 1 เม.ย. ถึง 30 มิ.ย.63 เพื่อป้องกันและควบคุมการแพร่ระบาดของไ
วันพุธที่ 1 เมษายน 2563
ออมสิน ช่วยลูกค้าเงินกู้ ให้พักชําระเงินต้นและดอกเบี้ย เป็นเวลา 3 เดือน ลูกค้าไม่ต้องลงทะเบียน ธนาคารฯ จัดให้ทันที เริ่ม 1 เม.ย. ถึง 30 มิ.ย.63 เพื่อป้องกันและควบคุมการแพร่ระบาดของไ
ธ.ออมสินพักชําระหนี้เงินต้นและดอกเบี้ยอัตโนมัติ 3 เดือน เริ่ม 1 เม.ย.-30 มิ.ย.63 ช่วยลูกค้าเผชิญภัยไวรัสโควิด-19 สําหรับลูกค้าสินเชื่อปกติจนถึงค้างชําระไม่เกิน 3 เดือน ณ 31 มี.ค.2563 โดยไม่ต้องแจ้งการเข้าร่วมหรือลงทะเบียนใดๆ
ธนาคารออมสินพักชําระหนี้เงินต้นและดอกเบี้ยอัตโนมัติ 3 เดือน เริ่ม 1 เม.ย.-30 มิ.ย.63 ช่วยลูกค้าเผชิญภัยไวรัสโควิด-19 สําหรับลูกค้าสินเชื่อปกติจนถึงค้างชําระไม่เกิน 3 เดือน ณ 31 มีนาคม 2563 โดยไม่ต้องแจ้งการเข้าร่วมหรือลงทะเบียนใดๆ หากไม่ต้องการเข้าร่วมสามารถชําระได้ตามปกติ ขณะที่บัตรเครดิตและบัตรกดเงินสด ลดอัตราจ่ายขั้นต่ําเหลือ 5%
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า จากสถานการณ์แพร่ระบาดของเชื้อไวรัสโคโรนา (Covid-19) ที่ส่งผลต่อการดําเนินชีวิตของประชาชนโดยรวม โดยที่รัฐบาลได้ดําเนินมาตรการช่วยเหลืออย่างต่อเนื่องในทุกมิตินั้น ขณะที่ธนาคารแห่งประเทศไทย (ธปท.) ได้มอบนโยบายให้สถาบันการเงิน สถาบันการเงินเฉพาะกิจ และผู้ประกอบธุรกิจที่ไม่ใช่สถาบันการเงิน ในการช่วยเหลือลูกหนี้ ซึ่งธนาคารออมสินได้ออกมาตรการช่วยเหลือมาอย่างต่อเนื่อง และล่าสุดธนาคารออมสินได้ออกมาตรการช่วยเหลือลูกค้าสินเชื่อเป็นการเพิ่มเติม ด้วยโครงการช่วยเหลือด้านสินเชื่อสําหรับลูกหนี้ที่ได้รับผลกระทบจากเชื้อไวรัส Covid-19 โดยธนาคารฯ จะดําเนินการพักชําระเงินต้นและดอกเบี้ยให้โดยอัตโนมัติเป็นเวลา 3 เดือน ให้กับลูกค้าเงินกู้ทุกรายที่มีสถานะชําระปกติจนถึงที่มีหนี้ค้างชําระไม่เกิน 3 เดือน ณ วันที่ 31 มีนาคม 2563 สําหรับลูกค้าสินเชื่อบุคคล สินเชื่อเคหะที่มีเงินต้นคงเหลือไม่เกิน 3 ล้านบาท และสินเชื่อSMEsที่มีเงินต้นคงเหลือไม่เกิน 20 ล้านบาท ซึ่งจะเริ่มมีผลตั้งแต่วันที่ 1 เมษายน ถึง วันที่ 30 มิถุนายน 2563
สําหรับลูกค้าที่ถือบัตรเครดิตและบัตรกดเงินสด ธนาคารออมสินช่วยลดอัตราการผ่อนชําระขั้นต่ําในปี 2563 ถึงปี 2564 จากเดิม 10% ของยอดเงินที่เรียกเก็บ เหลือ 5% ของยอดเงินที่เรียกเก็บ จากนั้นในปี 2565 ให้ชําระในอัตรา 8% ของยอดเงินที่เรียกเก็บ และปี 2566 อัตราการผ่อนชําระขั้นต่ําอยู่ที่ 10% ของยอดเงินที่เรียกเก็บ
ทั้งนี้ หลังจากครบกําหนดระยะเวลาการพักชําระเงินต้นและดอกเบี้ยดังกล่าวแล้ว ให้ลูกค้าชําระงวดค้างเดิมก่อนเข้ามาตรการ (ถ้ามี) แล้วจึงผ่อนชําระตามเงื่อนไขเดิม แต่หากไม่สามารถชําระได้ สามารถใช้วิธีการปรับปรุงโครงสร้างหนี้หรือเลือกเข้าร่วมมาตรการพักชําระหนี้ที่ธนาคารฯ ได้ประกาศไปแล้วก่อนหน้าได้เลย ซึ่งเป็นมาตรการให้ความช่วยเหลือลูกหนี้ที่ได้รับผลกระทบจากสถานการณ์ที่ส่งผลกระทบต่อเศรษฐกิจไทย
รัฐบาลไทย-ข่าวทำเนียบรัฐบาล-รมว.ศธ.ลงพื้นที่ตรวจเยี่ยมการวางแผนพัฒนาโครงการเมืองการศึกษาอมตะ (AMATA EDUTOWN@EEC) เพื่อรองรับสถานศึกษาเอกชนที่มีศักยภาพสูงจากต่างประเทศ
วันจันทร์ที่ 11 กันยายน 2560
รมว.ศธ.ลงพื้นที่ตรวจเยี่ยมการวางแผนพัฒนาโครงการเมืองการศึกษาอมตะ (AMATA EDUTOWN@EEC) เพื่อรองรับสถานศึกษาเอกชนที่มีศักยภาพสูงจากต่างประเทศ
รมว.ศึกษาธิการ "นพ.ธีระเกียรติ เจริญเศรษฐศิลป์" ลงพื้นที่นิคมอุตสาหกรรมอมตะนคร จ.ชลบุรี เพื่อตรวจเยี่ยมการวางแผนพัฒนาโครงการเมืองการศึกษาอมตะ (AMATA EDUTOWN@EEC) เพื่อรองรับการเป็นเมืองอัจฉริยะ (AMATA Smart City)
และสนองตอบนโยบายของรัฐบาลในการก้าวไปสู่ประเทศไทย 4.0 รวมทั้งนโยบายการพัฒนาพื้นที่พัฒนาระเบียงเศรษฐกิจพิเศษภาคตะวันออก (EEC)ที่สถานศึกษาเอกชนที่มีศักยภาพสูงจากต่างประเทศ สามารถเข้ามาจัดการเรียนการสอนด้านวิทยาศาสตร์และเทคโนโลยีที่มีความสําคัญต่อการพัฒนาประเทศในอนาคต
วันนี้ (8 กันยายน2560) เวลา 10.40 น.นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วยรศ.นพ.โศภณ นภาธร ผู้ช่วยรัฐมนตรีประจํากระทรวงศึกษาธิการ, ดร.สุภัทร จําปาทอง เลขาธิการคณะกรรมการการอุดมศึกษา, ดร.สุเทพ ชิตยวงษ์ เลขาธิการคณะกรรมการการอาชีวศึกษาเดินทางไปยังนิคมอุตสาหกรรมอมตะนคร อําเภอเมืองชลบุรี เพื่อพบปะหารือกับคุณวิกรม กรมดิษฐ์ ประธานเจ้าหน้าที่บริหาร (CEO) บริษัท อมตะ คอร์ปอเรชั่น จํากัด (มหาชน) และประธานมูลนิธิอมตะ พร้อมทั้งตรวจเยี่ยมการวางแผนพัฒนาโครงการเมืองการศึกษาอมตะ (AMATA EDUTOWN@EEC) เพื่อรองรับการเป็นเมืองอัจฉริยะ และสนองตอบนโยบายของรัฐบาลในการก้าวไปสู่ประเทศไทย 4.0 และนโยบายการพัฒนาพื้นที่พัฒนาระเบียงเศรษฐกิจพิเศษภาคตะวันออก(Eastern Economic Corridor: EEC)
การพบปะหารือครั้งนี้ เป็นผลสืบเนื่องมาจากแนวนโยบายของรัฐบาลในการพัฒนาพื้นที่EECในพื้นที่ 3 จังหวัด คือ ฉะเชิงเทรา ชลบุรี และระยอง ซึ่งบริษัท อมตะ คอร์ปอเรชั่น จํากัด (มหาชน) มีนโยบายที่จะปรับเปลี่ยนรูปแบบการพัฒนาธุรกิจ จากการเป็นผู้พัฒนานิคมอุตสาหกรรม มาเป็นผู้พัฒนาเมืองอัจฉริยะ (AMATA Smart City)ซึ่งในการดําเนินการดังกล่าว บริษัทฯ ได้วางแผนพัฒนาโครงการเมืองการศึกษาอมตะ (AMATA EDUTOWN) เพื่อรองรับการเป็นเมืองอัจฉริยะ และสนองตอบนโยบายของรัฐบาลในการก้าวไปสู่ประเทศไทย 4.0 และนโยบายการพัฒนาพื้นที่ EEC
จากการลงพื้นที่ครั้งนี้ ทําให้เชื่อมั่นว่าพื้นที่ดังกล่าวมีความพร้อมในการปฏิรูปและพัฒนาการศึกษาของประเทศ เพื่อยกระดับการศึกษาไทยให้สอดคล้องกับทิศทางของนโยบายดังกล่าว ซึ่งจะมีสถานศึกษาเอกชนที่มีศักยภาพสูงจากต่างประเทศ สามารถเข้ามาจัดการเรียนการสอนด้านวิทยาศาสตร์และเทคโนโลยีที่มีความสําคัญต่อการพัฒนาประเทศในอนาคตตามคําสั่งหัวหน้าคณะรักษาความสงบแห่งชาติ ที่27/2560เรื่อง การพัฒนาการศึกษาของประเทศด้านวิทยาศาสตร์และเทคโนโลยี และคําสั่งหัวหน้าคณะรักษาความสงบแห่งชาติ ที่29/2560เรื่อง การส่งเสริมการจัดการศึกษาโดยสถาบันอุดมศึกษาที่มีศักยภาพสูงจากต่างประเทศลงวันที่26พฤษภาคม2560
นพ.ธีระเกียรติ กล่าวด้วยว่า นโยบายดังกล่าวจะช่วยเปิดโอกาสให้เยาวชนไทยได้มีโอกาสเข้าศึกษาในสถานศึกษาที่มีศักยภาพสูง ที่จะเป็นกลไกสําคัญในการผลิตและพัฒนาทรัพยากรบุคคลในสาขาที่เป็นความต้องการของตลาดแรงงานและมีความสําคัญต่อการรองรับการขยายตัวของระบบเศรษฐกิจ การค้า และการลงทุนในอนาคต
บัลลังก์ โรหิตเสถียร: สรุป/รายงาน
อิทธิพล รุ่งก่อน:ถ่ายภาพ
รัฐบาลไทย-ข่าวทำเนียบรัฐบาล-การบินไทยรับมอบเครื่องบินโบอิ้ง 787 - 9 ดรีมไลเนอร์ ลำแรก ได้รับพระราชทานนาม "พัฒนานิคม"
วันศุกร์ที่ 22 กันยายน 2560
การบินไทยรับมอบเครื่องบินโบอิ้ง 787 - 9 ดรีมไลเนอร์ ลําแรก ได้รับพระราชทานนาม "พัฒนานิคม"
บริษัท การบินไทย จํากัด (มหาชน) (บกท.) กระทรวงคมนาคม รับมอบเครื่องบินโบอิ้ง 787 - 9 ดรีมไลเนอร์ ลําแรก ได้รับพระราชทานนาม "พัฒนานิคม" โดยได้รับมอบจากศูนย์ส่งมอบเครื่องบินโบอิ้ง เอเวอร์เรต ซีแอตเทิล ประเทศสหรัฐอเมริกา
นางอุษณีย์ แสงสิงแก้ว รักษาการกรรมการผู้อํานวยการใหญ่ บกท. กล่าวว่า บกท. รับมอบเครื่องบินโบอิ้ง 787 - 9 ดรีมไลเนอร์ ลําแรก ซึ่งได้รับพระราชทานนาม "พัฒนานิคม" เข้าประจําฝูงบินของ บกท. ซึ่งแสดงให้เห็นถึงความมุ่งมั่นของ บกท. ในการนําเสนอผลิตภัณฑ์และเทคโนโลยีใหม่มาให้บริการ เพื่อความสะดวกสบายของผู้โดยสาร เครื่องบินโบอิ้ง 787 - 9 ดรีมไลเนอร์ดังกล่าวเดินทางมาถึงกรุงเทพฯ โดยเที่ยวบินพิเศษ TG 8909 ออกจากศูนย์ส่งมอบเครื่องบินโบอิ้ง เอเวอร์เรต ซีแอตเทิล ประเทศสหรัฐอเมริกา เมื่อวันที่ 16 กันยายน 2560 เวลา 21.20 น. (เวลาท้องถิ่น) มาถึงท่าอากาศยานสุวรรณภูมิ เมื่อวันที่ 17 กันยายน 2560 เวลา 01.55 น. (เวลาท้องถิ่น) ทําการบินโดย เรืออากาศตรี กิตติวัจน์ มงคลพฤฒางกูร หัวหน้านักบินทดสอบเครื่องบินโบอิ้ง 787 บกท. พร้อมด้วย เรืออากาศโท อารยะ แดงฉาย นักบินทดสอบ และนักบินผู้ช่วย เรืออากาศตรี ชวนัส ประดิษฐ์พัฒนชาญ
เครื่องบินโบอิ้ง 787 - 9 ดรีมไลเนอร์ เป็นเครื่องบินในตระกูลโบอิ้ง 787 ดรีมไลเนอร์ ซึ่งเป็นเครื่องบินที่รวมความทันสมัยและมีประสิทธิภาพ โดยได้รับการออกแบบเป็นพิเศษ มีลําตัวเครื่องบินยาวกว่า 6 เมตร ทําให้สามารถบรรทุกผู้โดยสารและสินค้าได้มากยิ่งขึ้น ประกอบกับนําโครงสร้างที่มีน้ําหนักเบามาใช้ประกอบลําตัวและปีกเครื่องบิน และติดตั้งเครื่องยนต์โรลส์รอยซ์ รุ่นเทรนท์ 1000 ซึ่งเป็นเครื่องยนต์ที่มีประสิทธิภาพ เป็นมิตรต่อสิ่งแวดล้อม สามารถประหยัดน้ํามันได้มากขึ้น และลดการปล่อยก๊าซคาร์บอนไดออกไซด์ ร้อยละ 20 รวมทั้งมีเสียงดังรบกวนน้อยลงภายในห้องโดยสาร บริเวณรอบเขตท่าอากาศยานและชุมชน
เครื่องบินโบอิ้ง 787 - 9 ดรีมไลเนอร์ ตกแต่งห้องโดยสารด้วยแนวคิดไทยร่วมสมัย (Thai Contemporary Design Concept) และมีระบบแสงที่สามารถปรับตามความเข้มของแสงที่ผ่านเข้ามาทางหน้าต่างแบบสัมผัส (Electromagnetic Windows Shades) มีระบบสาระบันเทิงบนเครื่องบิน (In - Flight Entertainment) ที่ทันสมัยเพื่อการชมภาพยนตร์ รายการโทรทัศน์ เกมส์ และฟังเพลง โดยสามารถติดตามอ่านข่าวสารของ บกท. และข้อมูลท่องเที่ยวผ่านระบบดิจิทัล ทุกที่นั่งติดตั้งจอโทรทัศน์ส่วนตัวขนาด 16 นิ้ว สําหรับชั้นธุรกิจ และขนาด 11 นิ้ว สําหรับชั้นประหยัด และบริการ Wi - Fi เพื่อความสะดวกสําหรับการติดต่อสื่อสารในยุคดิจิทัล
บกท. จะนําเครื่องบินโบอิ้ง 787 - 9 ดรีมไลเนอร์ ลําดังกล่าวทําการบินในเส้นทางไป - กลับ กรุงเทพฯ - เชียงใหม่ และกรุงเทพฯ - ภูเก็ต ระหว่างวันที่ 23 - 30 กันยายน 2560 และเส้นทาง กรุงเทพฯ - สิงคโปร์ ระหว่างวันที่ 1 ตุลาคม - 15 พฤศจิกายน 2560 ทั้งนี้ ภายหลังการส่งมอบเครื่องบินโบอิ้ง 787 - 9 ดรีมไลเนอร์ ลําที่ 2 ในเดือนตุลาคม 2560 บกท. จะนําเครื่องบินทั้ง 2 ลํา ทําการบินเส้นทาง กรุงเทพฯ - โอ๊กแลนด์ และกรุงเทพฯ - ไทเป เริ่มให้บริการตั้งแต่วันที่ 16 พฤศจิกายน 2560
รัฐบาลไทย-ข่าวทำเนียบรัฐบาล-​ช่วงวันหยุดนี้ ชาวกระทรวงศึกษาธิการ ยังคงเร่งผลิตเจลแอลกอฮอล์ และหน้ากากอนามัย เพื่อให้บริการประชาชนฟรี สู้กับโรคโควิด-19 ไม่ให้เข้าสู่ระยะที่ 3
วันเสาร์ที่ 14 มีนาคม 2563
​ช่วงวันหยุดนี้ ชาวกระทรวงศึกษาธิการ ยังคงเร่งผลิตเจลแอลกอฮอล์ และหน้ากากอนามัย เพื่อให้บริการประชาชนฟรี สู้กับโรคโควิด-19 ไม่ให้เข้าสู่ระยะที่ 3
​ช่วงวันหยุดนี้ ชาวกระทรวงศึกษาธิการ ยังคงเร่งผลิตเจลแอลกอฮอล์ และหน้ากากอนามัย เพื่อให้บริการประชาชนฟรี สู้กับโรคโควิด-19 ไม่ให้เข้าสู่ระยะที่ 3
โดยสํานักงาน กศน.จังหวัดต่าง ๆ ได้ส่งเสริมความรู้ทําหน้ากากอนามัย ให้กับนักศึกษา ประชาชนผู้สนใจ ฟรี! ที่ห้องสมุดประชาชนจังหวัด หรือ กศน.เขต/อําเภอ โดยมีตั้งแต่ขั้นตอนออกแบบตัดเย็บประกอบตามมาตรฐานอนามัย โดยผู้ที่ผ่านการอบรมสามารถถ่ายทอดความรู้ให้กับญาติพี่น้อง และเป็นจิตอาสาผลิตหน้ากากอนามัยแบบผ้าแจกคนอื่นอีกทอดได้ด้วย
อีกทั้งยังได้รับความร่วมมือกับจากโรงพยาบาลส่งเสริมสุขภาพชุมชนตําบล จัดแนะแนวหลักสูตรให้เจ้าหน้าที่สํานักงาน กศน.เพิ่มทักษะการเป็นวิทยากรถ่ายทอดความรู้ให้กับประชาชน ด้วยการปฏิบัติตัวอย่างไรให้ห่างไกล COVID -19 รวมถึงผลิตหน้ากากอนามัยใช้เอง พร้อมทั้งสอนทําเจลแอลกอฮอล์ล้างมือควบคู่กันไปด้วย
ในขณะที่สํานักงานคณะกรรมการการอาชีวศึกษา ผลิตหน้ากากอนามัยเพิ่ม จากเดิมที่เคยผลิตไว้ 50,000 ชิ้น เพิ่มอีก 200,000 ชิ้น ภายในเดือนมี.ค.นี้ เพื่อแจกจ่ายให้กับประชาชน เป็นการช่วยบรรเทาความเดือดร้อนในการหาหน้ากากอนามัย ซึ่งมีราคาแพงและขาดแคลนในช่วงเวลานี้
ทั้งนี้ ในวันอังคารที่ 17 มีนาคมนี้ กระทรวงศึกษาธิการจะนําเจลแอลกอฮอล์และหน้ากากอนามัย ไปประชาสัมพันธ์สร้างการรับรู้ และแจกให้กับคณะรัฐมนตรี รวมทั้งประชาชน ก่อนการประชุมคณะรัฐมนตรี ที่ทําเนียบรัฐบาล
รัฐบาลไทย-ข่าวทำเนียบรัฐบาล-หลัก 5 ประการสู่อาหารปลอดภัย
วันจันทร์ที่ 22 มิถุนายน 2563
หลัก 5 ประการสู่อาหารปลอดภัย
ในสถานการณ์ดควิด-19
-รักษาความสะอาด
-ล้างมือก่อนรับประทานอาหาร เตรียมอาหาร และหลังเข้าห้องน้ํา
-ทําความสะอาดและฆ่าเชื้อพื้นผิว และอุปกรณ์
-ดูแลสถานที่ประกอบอาหารให้ปลอดภัยจากแมลงและสัตว์
รัฐบาลไทย-ข่าวทำเนียบรัฐบาล-กบข. เชื่อมั่นตลาดหุ้นไทยเหมาะสมทยอยเข้าลงทุนระยะยาว หลังดัชนี SET Index แตะระดับ 1,370 จุด
วันพฤหัสบดีที่ 27 กุมภาพันธ์ 2563
กบข. เชื่อมั่นตลาดหุ้นไทยเหมาะสมทยอยเข้าลงทุนระยะยาว หลังดัชนี SET Index แตะระดับ 1,370 จุด
เลขาธิการ กบข. กล่าวถึงการที่ดัชนีตลาดหุ้นไทย SET Index ปรับตัวลงกว่า 210 จุด จากระดับเมื่อต้นปีที่ 1,580 จุด ลงมาสู่ระดับ 1,370 จุด ในปัจจุบัน ซึ่งมีสาเหตุมาจากความกังวลต่อสถานการณ์ระบาดของไวรัส COVID-19
นายวิทัย รัตนากร เลขาธิการคณะกรรมการกองทุนบําเหน็จบํานาญข้าราชการ (กบข.) กล่าวถึงการที่ดัชนีตลาดหุ้นไทย SET Index ปรับตัวลงกว่า 210 จุด จากระดับเมื่อต้นปีที่ 1,580 จุด ลงมาสู่ระดับ 1,370 จุด ในปัจจุบัน ซึ่งมีสาเหตุมาจากความกังวลต่อสถานการณ์ระบาดของไวรัส COVID-19 ที่จะกระทบต่อผลประกอบการของบริษัทจดทะเบียนฯ ในไตรมาส 1 และ 2 ของปี 2563 การที่ดัชนีปรับตัวลดลงนั้นเป็นไปในทิศทางเดียวกับตลาดอื่นทั่วโลกที่สะท้อนความกังวลของนักลงทุนต่อปัจจัยภายนอกนี้ อย่างไรก็ตาม เชื่อว่าราคาหุ้นหลายตัวได้ตอบรับกับข่าวร้ายที่เกิดขึ้นแล้ว และมองว่าความเสี่ยงที่ดัชนีจะปรับลดลงต่อเนื่องอย่างรุนแรง มีอยู่จํากัด
ทั้งนี้ ตลาดหุ้นไทยล่าสุดมีค่า P/E ในปี 2563 เท่ากับ 14.2 เท่า ต่ํากว่าค่าเฉลี่ยที่ผ่านมาในรอบ 5 ปี ที่ 15.5 เท่า ซึ่งลดต่ําลงค่อนข้างมาก ประกอบกับไม่อาจคาดเดาจุดต่ําสุดของดัชนีตลาดหลักทรัพย์ได้ทุกครั้ง จึงมองว่าตลาดหุ้นไทยมีระดับราคาเหมาะสมสําหรับการลงทุนระยะยาวที่ผู้ลงทุนสามารถถือครองหุ้นได้เกินสิ้นปีเป็นต้นไป อาจเริ่มพิจารณาทยอยกลับเข้ามาซื้อหุ้นได้ โดยเน้นการเลือกหุ้นเป็นรายตัว (stock selection) เป็นสําคัญ เนื่องจากบริษัทจดทะเบียนแต่ละแห่งได้รับผลกระทบและราคาหุ้นปรับตัวลงมากน้อยแตกต่างกัน ทั้งนี้ ให้พิจารณาเลือกซื้อหุ้นรายตัวที่มีปัจจัยพื้นฐานดี และราคาได้ปรับตัวลดลงมาก หรือมีแนวโน้มที่ธุรกิจจะฟื้นตัวกลับมาเป็นปกติได้ในอนาคตอันใกล้ ซึ่งคาดว่าน่าจะกลับสู่ภาวะปกติเมื่อได้รับอานิสงส์จากมาตรการต่าง ๆ อย่างไรก็ตาม หากพิจารณาเหตุการณ์โรคระบาดที่เกิดขึ้นในอดีต โดยส่วนใหญ่แล้วตลาดหุ้นจะมีการสะท้อนกลับฟื้นคืนอย่างมีเสถียรภาพเมื่อสามารถควบคุมสถานการณ์ได้ รวมถึงยังอาจพิจารณาการลงทุนในกลุ่มกองทุนอสังหาริมทรัพย์ ทรัสต์เพื่อการลงทุนในอสังหาริมทรัพย์ (REIT) และกองทุนรวมโครงสร้างพื้นฐาน (INFRA) ที่มีการจ่ายปันผลสูง เป็นต้น ร่วมกับการกระจายการลงทุนในสินทรัพย์ต่าง ๆ เพื่อลดความเสี่ยง จึงมั่นใจว่านักลงทุนสถาบันต่างเริ่มทยอยกลับเข้าซื้อหุ้นไทยแล้ว
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1 ล้านคน
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
รัฐบาลไทย-ข่าวทำเนียบรัฐบาล-ธ.ก.ส. จับมือ บสย. ค้ำประกันสินเชื่อช่วยเหลือผู้มีบัตรสวัสดิการแห่งรัฐ
วันพฤหัสบดีที่ 21 มิถุนายน 2561
ธ.ก.ส. จับมือ บสย. ค้ําประกันสินเชื่อช่วยเหลือผู้มีบัตรสวัสดิการแห่งรัฐ
ธ.ก.ส. ร่วมกับ บสย. สนับสนุนเงินทุนและค้ําประกันสินเชื่อผู้มีบัตรสวัสดิการแห่งรัฐเข้าถึงแหล่งเงินทุน อันเป็นกลไกสําคัญในการส่งเสริมการประกอบอาชีพ  สร้างโอกาสและรายได้ตามมาตรการพัฒนาคุณภาพชีวิตผู้มีบัตรสวัสดิการแห่งรัฐ
วันนี้ (21 มิถุนายน 2561) ณ ห้องเวิลด์บอลรูม B ชั้น 23 โรงแรมเซ็นทารา แกรนด์ เซ็นทรัลเวิลด์ ได้จัดพิธีลงนามบันทึกข้อตกลงความร่วมมือ โครงการสินเชื่อเพื่อการประกอบอาชีพของผู้มีบัตรสวัสดิการแห่งรัฐ ระหว่าง นางนิภารัตน์ พิสิฐพิทยเสรี รักษาการแทนผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) และนายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เพื่อสนับสนุนเงินทุนและค้ําประกันสินเชื่อแก่ผู้มีบัตรสวัสดิการแห่งรัฐ
นายอภิรมย์ สุขประเสริฐ กล่าวว่า ธ.ก.ส. ได้ดําเนินงานตามมาตรการพัฒนาคุณภาพชีวิตผู้มีบัตรสวัสดิการแห่งรัฐ ซึ่ง ธ.ก.ส.จะดูแลรับผิดชอบในส่วนของเกษตรกร โดยเกษตรกรที่เข้าร่วมโครงการ 4,086,035 ราย พนักงานได้ทําการสัมภาษณ์ไปแล้ว 4,023,558 ราย พบว่าเกษตรกรต้องการเข้ารับการพัฒนาตนเอง 2,737,439 ราย อาทิ ต้องการเสริมทักษะความรู้ทางด้านเทคโนโลยีการเกษตรและต้องการใช้สินเชื่อ เพื่อนําไปลงทุนพัฒนาอาชีพเพื่อเพิ่มรายได้ ซึ่ง ธ.ก.ส.พร้อมสนับสนุนสินเชื่อ ขณะที่ บสย.จะค้ําประกันสินเชื่อดังกล่าวให้กับเกษตรกรที่ไม่สามารถจัดหาหลักประกัน ตามหลักเกณฑ์ปกติได้ จึงถือได้ว่าเป็นความร่วมมือสนับสนุนเงินทุน เพื่อช่วยเหลือผู้มีบัตรสวัสดิการแห่งรัฐให้เข้าถึงแหล่งเงินทุน ได้เพิ่มขึ้น ซึ่งจะเป็นกลไกสําคัญในการส่งเสริมการประกอบอาชีพ สร้างโอกาสและรายได้ตามมาตรการพัฒนาคุณภาพชีวิตผู้มีบัตรสวัสดิการแห่งรัฐตามนโยบายของรัฐบาลให้ประสบความสําเร็จต่อไป
รัฐบาลไทย-ข่าวทำเนียบรัฐบาล-กรมบัญชีกลางปรับปรุงค่าอวัยวะเทียมและอุปกรณ์ในการบำบัดโรค 251 รายการ
วันจันทร์ที่ 22 มกราคม 2561
กรมบัญชีกลางปรับปรุงค่าอวัยวะเทียมและอุปกรณ์ในการบําบัดโรค 251 รายการ
กรมบัญชีกลางปรับปรุงประเภทและอัตราค่าอวัยวะเทียมและอุปกรณ์ในการบําบัดรักษาโรคให้เหมาะสมและสอดคล้องกับวิวัฒนาการทางการแพทย์ในปัจจุบันโดยไม่รอนสิทธิ
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้ปรับปรุงประเภทและอัตราค่าอวัยวะเทียมและอุปกรณ์ในการบําบัดรักษาโรค รวมทั้งสิ้น 251 รายการ ซึ่งในจํานวนดังกล่าวมีการกําหนดรายการใหม่จํานวน 33 รายการ เช่น สายสวนสองช่องแบบกึ่งถาวรสําหรับฟอกเลือดล้างไต (Semi-Permanent Double Lumen Hemodialysis Catheter) ราคาชุดละไม่เกิน 11,000 บาท ชุดสายสวนเพื่อป้องกันลิ่มเลือดอุดตันที่ส่วนปลายของหลอดเลือด (Distal Embolic Protective Device) ราคาชุดละไม่เกิน 60,000 บาท เป็นต้น เพื่อให้มีความเหมาะสมสอดคล้องกับความรู้และวิวัฒนาการทางการแพทย์ในปัจจุบัน และเกิดประโยชน์ต่อผู้มีสิทธิที่มีความจําเป็นต้องใช้อวัยวะเทียมและอุปกรณ์ในการบําบัดรักษาโรค โดยการเบิกจ่ายจะต้องเบิกจ่ายตรงเท่านั้น ยกเว้น ค่าฟันเทียมที่สามารถเบิกจ่ายได้ทั้งระบบจ่ายตรงหรือนําใบเสร็จรับเงินไปยื่นเบิกที่หน่วยงานต้นสังกัดได้ ศึกษารายละเอียดเพิ่มเติมได้ที่ www.cgd.go.th/หัวข้อสวัสดิการรักษาพยาบาล/ข้อมูลน่ารู้
อธิบดีกรมบัญชีกลาง กล่าวต่อว่า เหตุผลที่กําหนดให้เบิกจ่ายอวัยวะเทียมและอุปกรณ์ในการบําบัดโรคในระบบจ่ายตรง เนื่องจากต้องการลดภาระในการทดรองจ่ายค่ารักษาพยาบาลและจะสอดคล้องกับโครงการในอนาคตที่กรมบัญชีกลางจะพัฒนาระบบเบิกจ่ายตรงโดยใช้บัตรประชาชน และสามารถใช้สิทธิได้ทันที ซึ่งขณะนี้อยู่ระหว่างการดําเนินงานและจะแจ้งให้ทราบต่อไป
รัฐบาลไทย-ข่าวทำเนียบรัฐบาล-ประธานสภาโอลิมปิกแห่งเอเชีย (Olympic Council of Asia: OCA) พบหารือกับรองนายกรัฐมนตรี
วันอังคารที่ 17 ตุลาคม 2560
ประธานสภาโอลิมปิกแห่งเอเชีย (Olympic Council of Asia: OCA) พบหารือกับรองนายกรัฐมนตรี
ประธานสภาโอลิมปิกแห่งเอเชีย (Olympic Council of Asia: OCA) พบหารือกับรองนายกรัฐมนตรี
วันนี้ (17 ตุลาคม 2560) เวลา 15.00 น. ณ ห้องรับรอง 2 ตึกนารีสโมสร ทําเนียบรัฐบาล ชีค อาหมัด อัล ฟาฮัด อัล ซาบาห์ (Sheikh Ahmad Al-Fahad Al-Ahmed Al-Sabah) ประธานสภาโอลิมปิกแห่งเอเชีย (Olympic Council of Asia: OCA) พบหารือกับรองนายกรัฐมนตรี (พลเอก ธนะศักดิ์ ปฏิมาประกร) สรุปสาระสําคัญดังนี้
รองนายกรัฐมนตรีกล่าวต้อนรับประธานสภาโอลิมปิกแห่งเอเชียสู่ประเทศไทย โดยในโอกาสนี้ประธานสภาโอลิมปิกแห่งเอเชียได้กล่าวเชิญรองนายกรัฐมนตรีเข้าร่วมพิธีเปิดการประชุมสมัชชาใหญ่สมาคมสหพันธ์โอลิมปิกแห่งชาติ (General Assembly) ณ สาธารณรัฐเช็ก ในช่วงต้นเดือนพฤศจิกายน 2560 ที่จะถึงนี้ ซึ่งจะมีผู้แทนด้านการกีฬา จากหลากหลายประเทศทั่วโลกเข้าร่วมประชุม หากรองนายกรัฐมนตรีเข้าร่วมพิธีเปิดดังกล่าวจะเป็นโอกาสในการส่งเสริมความร่วมมือด้านการกีฬากับประเทศต่างๆ ซึ่งจะส่งรายละเอียดเกี่ยวกับการประชุมในโอกาสแรก
ทั้งนี้ รองนายกรัฐมนตรีกล่าวว่าไทยมีความพร้อม และยินดีร่วมมือกับสภาโอลิมปิกแห่งเอเชีย
เพื่อกระชับความร่วมมือด้านการกีฬาให้มีความแน่นแฟ้นมากยิ่งขึ้น
******************************